Борис Младенов-Young
Неведом е тропическият дъжд…

chitanka.info

Неведом е тропическият дъжд.

Внезапно облак затъмни ефира,

светкавица проблесне, гръм раздира

небето и той плисва изведнъж.

Но както скорострелно е дошел,

тъй неочаквано и бързо спира

и слънцето отново триумфира

над хоризонта ясен без предел.

И на копринения небосклон

небесната дъга се появява,

с по-пъстри цветове, по-величава…

А въздухът мирише на озон…

Природата по-свежа и по-млада

се радва на живителна прохлада…

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.